*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*6. számú előterjesztés*

Bátaszék Város Önkormányzata Képviselő-testületének Alsónána, Alsónyék és Sárpilis községek önkormányzata képviselő-testületeivel, 2024. január 31-én,

15.00 órakor megtartandó **EGYÜTTES** ülésre

*Mikrotérségi Óvoda és Bölcsőde Intézmény-fenntartó Társulás társulási megállapodásának IV. számú módosítása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Takaróné dr. Mihó Beatrix mb.hatósági irodavezető  **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  KOIS Bizottság: 2024.01.29.  PG Bizottság: 2024.01.29.  . |

**Tisztelt Képviselő-testület!**

A Mikrotérségi Óvoda és Bölcsőde Intézmény-fenntartó Társulás (továbbiakban: MOB) társulási megállapodását a társult önkormányzatok képviselő-testületei legutóbb 2020-ban módosították.

A pedagógusok életpályájáról szóló 2023. évi LII. törvény (továbbiakban: Púétv.) hatályba lépésével szükségessé vált néhány pontosítás a társulási megállapodást érintően:

* A Púétv. 73 §(1) bekezdése értelmében:

*„(1) A vezetői megbízás ellátása a kinevezés szerinti munkakör mellett vezető beosztásra történő megbízással történik. Intézményvezetői feladatot az igazgató,* ***többcélú köznevelési intézményben a főigazgató*** *(a továbbiakban együtt: igazgató) láthat el.”*

Mivel a Bátaszéki Mikrotérségi Óvoda, Bölcsőde és Konyha, mint intézmény a nemzetiségi köznevelésről szóló 2011. évi CXC. törvény 20. § (1) bekezdésének b.) pontja értelmében többcélú intézményként működik, ezért 2024. január 1-jétől az intézményvezető főigazgató. Erre való tekintettel a társulási megállapodás szövegében az *„igazgató”* megnevezést mindenhol a *„főigazgató”-ra* módosítottuk.

A Púétv. 158. §  (1) bekezdése:

*„158. § [Átmeneti rendelkezés a jogviszonyok átalakulásához]*

*(1) 2024. január 1-jével a köznevelési intézményben*

*a) pedagógus, dajka, könyvtáros, pedagógiai asszisztens, gyógypedagógiai asszisztens, gyermek- és ifjúságvédelmi támogató, gyógytornász, intézményi titkár óvodában, iskolában, kollégiumban vagy pedagógiai szakszolgálati intézményben, ápoló, rendszergazda, laboráns munkakörben foglalkoztatott közalkalmazotti jogviszonya vagy munkaviszonya* ***köznevelési foglalkoztatotti jogviszonnyá****,*

*b) gondozónő és takarító, szakorvos, úszómester, műszaki vezető, továbbá gazdasági, ügyviteli, műszaki, kisegítő munkakörben foglalkoztatott közalkalmazotti jogviszonya munkaviszonnyá*

***alakul át****.”*

Ezen rendelkezés indokolja a társulási megállapodás III. Fejezet 4.) pontjának 4.1. alpontjának módosítását.

* a társulási megállapodás bevezető részében Alsónána Község Önkormányzata képviseletében még a település korábbi polgármesterének neve szerepelt, ennek javítása is megtörtént.
* továbbá *a „Tolna Megyei Kormányhivatal”* szövegrészeket javítottuk *„Tolna Vármegyei Kormányhivatal”*-ra

A társulási megállapodásban egyéb módosítás nem történt.

A módosító és az egységes szerkezetű megállapodás az előterjesztés mellékletét képezi.

A Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján *a társulásban részt vevő* ***képviselő-testületek mindegyikének*** *minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.*

Fentiekre tekintettel javasoljuk, hogy a módosításnak a törzskönyvi bejegyzés napjával történő hatályba lépése kerüljön jóváhagyásra. Kérem az alábbi határozati javaslat elfogadását.

**H a t á r o z a t i j a v a s l a t :**

**a Mikrotérségi Óvoda és Bölcsőde Intézmény-fenntartó Társulás társulási megállapodásának IV. számú módosítására**

Bátaszék Város Önkormányzatának Képviselő-testülete

1. a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a Mikrotérségi Óvoda és Bölcsőde Intézmény-fenntartó Társulás társulási megállapodásának IV. számú módosítását - a határozat melléklete szerinti tartalommal - *a törzskönyvi bejegyzés napjával* jóváhagyja,
2. felhatalmazza a város polgármesterét a társulási megállapodás módosításának és egységes szerkezetének aláírására.

*Határidő:* 2024. február 5.

*Felelős:* Dr. Firle-Paksi Anna aljegyző

(a határozat megküldéséért) és

Dr.Bozsolik Róbert polgármester

(a társulási megállapodás aláírásáért)

*Határozatról értesül:* MOB igazgatója

Bátaszéki KÖH pénzügyi iroda

irattár